[bookmark: _Hlk75953218]4. pielikums
Atklāta konkursa „Vieglo automašīnu iegāde”
(iepirkuma identifikācijas Nr. SIA RNP 2023/47)
nolikumam
PROJEKTS
(ar grozījumiem, kas apstiprināti iepirkuma 
komisijas 2024.gada 10.janvāraa sēdē, 
protokols Nr. SIA RNP 2023/47 – 3)

LĪGUMS
par vieglo automašīnu piegādi

Rīgā								Līguma datumu skatīt parakstu zonā

SIA “Rīgas namu pārvaldnieks”, reģistrācijas Nr. 40103362321, (turpmāk – Pircējs), kuru saskaņā ar _________________________________ pārstāv _____________________________, no vienas puses, un
___ ”_________”, reģistrācijas Nr. ______________ (turpmāk – Pārdevējs)[footnoteRef:1], kuru saskaņā ar _____________________ pārstāv ___________________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk abi kopā saukti kā Puses, bet katrs atsevišķi kā Puse, pamatojoties uz atklāta konkursa “Vieglo automašīnu iegāde”, identifikācijas Nr. SIA RNP 2023/47 (turpmāk – Konkurss) rezultātu ___. daļā, noslēdz šādu līgumu (turpmāk – Līgums):

1. Līguma priekšmets
1.1. [bookmark: _Ref354732255]Pārdevējs pārdod un piegādā, bet Pircējs pērk ___ (_______________)[footnoteRef:2]vieglās automašīnas (turpmāk – Transportlīdzekļi vai Transportlīdzeklis) saskaņā ar Līgumu, Līguma 1. pielikumu “Tehniskā specifikācija/Tehniskais piedāvājums” (turpmāk - Tehniskā specifikācija), Līguma 2. pielikumu “Finanšu piedāvājums” (turpmāk – Finanšu piedāvājums) un Latvijas Republikas spēkā esošo normatīvo aktu prasībām. [2:  Automašīnu skaits atbilstoši iepirkuma priekšmeta daļai] 

1.2. [bookmark: _Ref462317054][bookmark: _Toc336440067]Pārdevējs nodrošina Transportlīdzekļu piegādi Pircēja norādītajā vietā Rīgas valstspilsētas administratīvajā teritorijā.
1.3. Transportlīdzekļu apraksts, aprīkojums, komplektācija un tehniskās prasības tiek noteikti Tehniskajā specifikācijā.
1.4. Pārdevējs garantē, ka katrs Transportlīdzeklis būs pilnā komplektācijā, jauns, nelietots un atbildīs Tehniskajai specifikācijai, Finanšu piedāvājumam, Transportlīdzekļa ražotāja tehniskajai specifikācijai un Latvijā spēkā esošajiem normatīvajiem aktiem.

2. Līguma un Preces cena
2.1. [bookmark: _Toc336440086][bookmark: _Ref336247163][bookmark: _Ref367699649][bookmark: _Hlk74315300]Paredzamā Līguma cena bez PVN ir ________________ EUR (_______________ euro un ___ centi)[footnoteRef:3] (turpmāk – Līguma cena). PVN tiek piemērots spēkā esošo normatīvo aktu noteiktajā kārtībā un apmērā. [3:  Paredzamā līguma cena atbilstoši Pārdevēja iesniegtajam piedāvājumam nepārsniedzot atbilstošās iepirkuma priekšmeta daļas cenu.] 

2.2. [bookmark: _Toc336440089]Līguma cenu veido visu saskaņā ar Līgumu piegādājamo Transportlīdzekļu kopējā cena.
2.3. Katra transportlīdzekļa cena tiek noteikta Finanšu piedāvājumā atbilstoši Pārdevēja iesniegtajam piedāvājumam Konkursā.
2.4. Līgumā un Transportlīdzekļu cenā iekļautas visas ar Transportlīdzekļu piegādi saistītās izmaksas, tai skaitā Tehniskajā specifikācijā pieprasītā un Finanšu piedāvājumā piedāvātā katra Transportlīdzekļa aprīkojuma cena un tā uzstādīšanas izmaksas; izmaksas, kas saistītas ar katra Transportlīdzekļa pirmspārdošanas sagatavošanu un pārbaudi; izmaksas, kas saistītas ar katra Transportlīdzekļa piegādi Pircēja norādītāja adresē Rīgā; izmaksas, kas saistītas ar katra Transportlīdzekļa reģistrāciju CSDD uz Pircēja vārda; obligātās civiltiesiskās atbildības apdrošināšanu (turpmāk –OCTA) izmaksas uz Pircēja vārda 12 (divpadsmit) mēnešu periodam, skaitot no Transportlīdzekļa nodošanas dienas Pircējam; visi saistībā ar Līgumu maksājamie nodokļi un nodevas (izņemot PVN); visas citas izmaksas, lai nodrošinātu katra Transportlīdzekļa pilnīgu gatavību lietošanai (tai skaitā degvielai - Automašīnas degvielas tvertnē jābūt, lai nobrauktu vismaz 10 km); garantijas apkopju un remontdarbu izmaksas; izmaksas Transportlīdzekļa tehniskajai apskatei; izmaksas Pircēja darbinieka, kam tiks nodots lietošanā Transportlīdzeklis, īsai instruktāžai par Transportlīdzekļa ekspluatācijas noteikumiem; visi iespējamie un paredzamie sadārdzinājumi, kā arī citas izmaksas, kas nepieciešamas pienācīgajai Līguma izpildei.
2.5. Pārdevējs nav tiesīgs paaugstināt Finanšu piedāvājumā noteikto Transportlīdzekļu cenu visā Līguma darbības laikā.

3. [bookmark: _Ref404759191]Transportlīdzekļu piegādes un pieņemšanas kārtība
3.1. [bookmark: _Ref367712660][bookmark: _Toc336440076][bookmark: _Ref336255145]Pārdevējs apņemas piegādāt Transportlīdzekļus Pircēja norādītajā piegādes vietā un nodot Transportlīdzekļus Pircējam ne vēlāk kā ____ (__________________________) kalendāro dienu laikā[footnoteRef:4] pēc šā Līguma abpusējās parakstīšanas. Pircējs ir tiesīgs piegādāt visus Transportlīdzekļus kopā vai veicot atsevišķu Transportlīdzekļu piegādi minētā termiņa ietvaros. [4:  Preces piegādes termiņš tiek norādīts atbilstoši iepirkuma priekšmeta daļai.] 

3.2. Pārdevējs vismaz 2 (divas) darba dienas pirms plānotās Transportlīdzekļu piegādes dienas, Līguma 12.1.2. apakšpunktā noteiktajā kārtībā saskaņo ar Pircēju Transportlīdzekļu piegādes laiku un precizē to piegādes vietu.
3.3. Pārdevējs nodrošina Transportlīdzekļu piegādi Pircēja darba laikā (pirmdienā – ceturtdienā no plkst. 8.30 līdz plkst. 17.15, piektdienā no plkst. 8.30 līdz plkst. 16.00).
3.4. Ja Pārdevējs objektīvu un pamatotu iemeslu dēļ nevar veikt Transportlīdzekļu piegādi Līguma 3.1. punktā noteiktajā termiņā, Pārdevējs par to nekavējoties informē Pircēju Līguma 12.1.2. apakšpunktā noteiktajā kārtībā. Šādā gadījumā Puses ir tiesīgas rakstiskā veidā vienoties par Transportlīdzekļa piegādes termiņa pagarināšanu.
3.5. Katram Transportlīdzeklim jābūt tādā tehniskā un juridiskā stāvoklī, lai Pircējs tās varētu lietot nekavējoties bez jebkādiem ierobežojumiem, tajā skaitā Transportlīdzeklim jābūt derīgai tehniskai apskatei.
3.6. [bookmark: _Toc336440080][bookmark: _Ref336521447][bookmark: _Ref367712684]Katra piegādātā Transportlīdzekļa degvielas tvertnē jābūt degvielai, lai nobrauktu vismaz 10 km (desmit kilometrus).
3.7. Katra Transportlīdzekļa piegādi un nodošanu - pieņemšanu apstiprina Pārdevēja sagatavots un abpusēji parakstīts Transportlīdzekļa nodošanas – pieņemšanas akts.
3.8. Transportlīdzeklis uzskatāms par piegādātu un nodotu Pircējam ar dienu, kad Puses ir parakstījušas Transportlīdzekļa nodošanas – pieņemšanas aktu.
3.9. Transportlīdzekļa pieņemšanas –nodošanas akts tiek parakstīts pēc tam, kad Pārdevējs ir veicis Transportlīdzekļa piegādi, reģistrējis Transportlīdzekli uz Pircēja vārda Ceļu satiksmes drošības direkcijā (turpmāk – CSDD) un iesniedzis Pircējam sauszemes transportlīdzekļa īpašnieka civiltiesiskās atbildības obligātās apdrošināšanas (turpmāk – OCTA) polisi 12 (divpadsmit) mēnešiem.
3.10. Pārdevējs Transportlīdzekļa nodošanās – pieņemšanas aktam pievieno visus dokumentus, kas attiecas uz konkrēto Transportlīdzekli, tai skaitā Transportlīdzekļa reģistrācijas apliecību, garantijas dokumentus, servisa grāmatiņu, OCTA polisi, Transportlīdzekļa lietošanas noteikumus.
3.11. Pieņemot Transportlīdzekli, Pircējs ir tiesīgs veikt Transportlīdzekļa iepriekšējo pārbaudi –izmēģinājuma braucienus, lai pārliecinātos par Transportlīdzekļa atbilstību Līgumam un tā pielikumu prasībām.
3.12. Ja Pircējs, veicot Transportlīdzekļa pieņemšanu, konstatē, ka:
3.12.1. Transportlīdzeklis neatbilst Līguma noteikumiem, Finanšu piedāvājumam vai Tehniskajā specifikācijā noteiktajām prasībām;
3.12.2. Transportlīdzeklim ir kādi defekti, trūkumi un citas neatbilstības vai
3.12.3. Transportlīdzekļa nodošanas – pieņemšanas aktam nav pievienoti visi Līguma 3.10. punktā pieminētie dokumenti,
Pircējs atsaka Transportlīdzekļa pieņemšanu un iesniedz Pārdevējam Līguma 12.1.2. apakšpunktā noteiktajā kārtībā pretenziju un aktu par konstatētajām neatbilstībām (tajā skaitā par defektiem, trūkumiem un citām neatbilstībām) (turpmāk – Neatbilstības akts).
3.13. Līguma 3.12. punktā noteiktajā gadījumā Pārdevējam ne vēlāk kā 5 (piecu) darba dienu laikā pēc Neatbilstības akta saņemšanas jānovērš aktā norādītās neatbilstības vai jāapmaina Transportlīdzeklis pret Līguma noteikumiem atbilstošo Transportlīdzekli.
3.14. Pusēm rakstiskā veidā vienojoties Līguma 3.13. punktā noteiktais Neatbilstību novēršanas un/vai Transportlīdzekļa apmaiņas termiņš var tikt pagarināts, ja Pircēja ieskatā šī termiņa pagarināšanai ir pamatots iemesls.
3.15. Ja Pārdevējs neatzīst Līguma 3.12. punktā minēto pretenziju un/vai Neatbilstības aktu par pamatotiem, Pārdevējs ne vēlāk kā 3 (trīs) darba dienu laikā pēc pretenzijas un Neatbilstības akta saņemšanas no Pircēja iesniedz Pircējam Līguma 12.1.2. punktā noteiktajā kārtībā savus argumentētus iebildumus, ko Pircējs izskata ne vēlāk kā 3 (trīs) darba dienu laikā pēc iebildumu saņemšanas no Pārdevēja un paziņo Pārdevējam Līguma 12.1.2. noteiktajā kārtībā savu viedokli saistībā ar saņemtajiem iebildumiem. Ja Pārdevējs neiesniedz iebildumus šajā Līguma punktā noteiktajā termiņā, ir uzskatāms, ka Pārdevējs atzīst pretenziju un Neatbilstības aktu par pamatotiem.
3.16. Ja Pusēm rodas domstarpības Transportlīdzekļa neatbilstību novērtējumā, Puses ir tiesīgas pieaicināt kopīgi izvēlēto neatkarīgo ekspertu, kura slēdziens Pusēm būs saistošs. Izdevumus par neatkarīga eksperta slēdzienu sedz Puse, kurai eksperta slēdziens būs nelabvēlīgs.
3.17. Transportlīdzeklis pāriet Pircēja valdījumā ar dienu, kad Puses ir parakstījušas Transportlīdzekļa nodošanas - pieņemšanas aktu, bet Pircēja īpašumā Transportlīdzeklis pāriet ar dienu, kad Pircējs ir samaksājis Pārdevējam par Transportlīdzekli Līgumā noteiktajā kārtībā.
3.18. [bookmark: _Toc336440079][bookmark: _Toc336440078]Pārdevējs ir atbildīgs par Transportlīdzekļa pilnīgu vai daļēju bojāeju vai bojāšanās risku līdz Pircēja Transportlīdzekļa pieņemšanai un Pušu Transportlīdzekļa nodošanas – pieņemšanas akta parakstīšanai šajā Līguma sadaļā noteiktajā kārtībā.
3.19. Ja Līguma izpildes laikā tiks konstatēts, ka Finanšu piedāvājumā norādītie Transportlīdzekļi vairs netiek ražoti, Pārdevējs ir tiesīgs aizstāt šos Transportlīdzekļus ar ekvivalentajiem Transportlīdzekļiem, kas atbilst Tehniskajās specifikācijas prasībām, kuru cena nav lielākā par Finanšu piedāvājuma norādīto cenu. Šajā gadījumā Pārdevējs vismaz 10 (desmit) darba dienas iepriekš Līgumā 12.1.2. apakšpunktā noteiktajā kārtībā informē Pircēju par minētajiem apstākļiem, iesniedzot Pircējam Transportlīdzekļu ražotāja vai izplatītāja vēstuli, vai citu informāciju, kura apliecina, ka Finanšu piedāvājuma norādīti Transportlīdzekļi vairs nav pieejami un ar kādiem ekvivalentajiem Transportlīdzekļiem tos var aizstāt; vai informāciju par to, ka ekvivalenta risinājuma nav.
3.20. Līguma 3.19. punktā noteiktajā gadījumā, Pārdevējs iesniedz Pircējam Transportlīdzekļu ražotāja atbilstības deklarāciju vai citus ražotāja apliecinošus dokumentus, kas apliecina Transportlīdzekļu atbilstību Tehniskajā specifikācijā noteiktajām prasībām.

4. Samaksas kārtība
4.1. [bookmark: _Ref404593597]Pircējs veic samaksu par katru Pārdevēja piegādātu un Pircēja Līguma noteiktajā kārtībā pieņemtu Transportlīdzekļi 14 (četrpadsmit) kalendāro dienu laikā pēc Pārdevēja šādu dokumentu iesniegšanu Pircējam:
4.1.1. Līgumā noteiktajā kārtībā abpusēji parakstīts Transportlīdzekļa nodošanas – pieņemšanas akts;
4.1.2. Pārdevēja sagatavots un Pircēja saskaņots rēķins, kas izrakstīts uz Līguma 4.1.1. apakšpunktā minētā Transportlīdzekļa nodošanas - pieņemšanas akta pamata.
4.2. Pircējs Līgumā 4.1.2. apakšpunktā minēto rēķinu iesniedz ne vēlāk kā 5 (piecu) kalendāro dienu laikā pēc attiecīga Transportlīdzekļa nodošanas – pieņemšanas akta abpusējas parakstīšanas.
4.3. Pārdevēja rēķinam ir jābūt sagatavotam atbilstoši likumā “Par grāmatvedību” un Ministru kabineta noteikumos Nr. 585 “Noteikumi par grāmatvedības kārtošanu un organizāciju” noteiktajam, tai skaitā Pircējs pieņem elektroniskos rēķinus, kuri sagatavoti strukturētā elektroniskā formā, kas ļauj tos automātiski un elektroniski apstrādāt, un kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
4.4. Pārdevējs papildus citiem obligātiem rekvizītiem rēķinā norāda Pircēja piešķirto Līguma numuru, Līguma noslēgšanas datumu, Transportlīdzekļa marku, modeli un valsts reģistrācijas numuru, Transportlīdzekļa cenu bez PVN, PVN, kopējo rēķina summu ar PVN.
4.5. Ja rēķinā nav norādītā Līguma 4.4. punktā minētā informācija, Pircējs atsaka rēķina saskaņošanu un informē Pārdevēju par rēķina neatbilstību Līguma 12.1.2. apakšpunktā noteiktajā kārtībā. Pārdevējs ne vēlāk kā 3 (trīs) darba dienu laikā pēc informācijas par rēķina neatbilstību saņemšanas dienas, sagatavo Līgumam atbilstošu rēķinu un atkārtoti iesniedz to Pircējam. Pircējs neveic norēķinu ar Pārdevēju līdz brīdim, kamēr Pārdevējs nesagatavo un neiesniedz Pircējam Līguma noteikumiem atbilstošu rēķinu.
4.6. Par samaksas dienu tiek uzskatīta diena, kurā Pircējs veicis naudas pārskaitījumu uz Pārdevēja Līgumā norādīto bankas norēķina kontu.
4.7. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.
4.8. Pircējs veic samaksu Pārdevējam tikai par pilnīgi, labā kvalitātē un atbilstoši Līgumā noteiktajai kārtībai un noteikumiem piegādātajiem Transportlīdzekļiem.
4.9. Ja Pārdevējs piegādājis nekvalitatīvu vai citādi Līgumam neatbilstošu Transportlīdzekli (Līguma 3.12., 3.13. punkts), samaksa tiek veikta Līguma 4.1. punktā norādītajā termiņā pēc Transportlīdzekļa neatbilstību, defektu un trūkumu novēršanas vai pēc Līgumam neatbilstoša Transportlīdzekļa apmaiņas pret Līgumam atbilstošu Transportlīdzekli.
[bookmark: _Ref413066543][bookmark: _Ref367778268][bookmark: _Toc336440082]
5. Pušu pienākumi
5.1. Pircējs:
5.1.1. pieņem kvalitatīvus, Līguma noteikumiem un prasībām atbilstošus Transportlīdzekļus;
5.1.2. veic samaksu par pieņemtajiem Transportlīdzekļiem Līgumā noteiktajā kārtībā un termiņā;
5.1.3. jā nepieciešams, pēc Pārdevēja pieprasījuma iesniedz Pārdevējam pilnvaras juridisko procedūru kārtošanai CSDD un apdrošināšanas sabiedrībās.
5.2. Pircējam ir arī citi pienākumi saskaņā ar šo Līgumu un normatīvajiem aktiem.
5.3. Pārdevējs:
5.3.1. piegādā Transportlīdzekļus Pircējam Līgumā noteiktajā termiņā, nodrošinot piegādāto Transportlīdzekļu pilnīgu atbilstību Līguma, tā pielikumu un spēkā esošo normatīvo aktu prasībām;
5.3.2. piegādā Transportlīdzekļus, nodrošinot pilnīgu to drošību pret iespējamiem bojājumiem to transportējot;
5.3.3. sniedz Pircējam patiesu un pilnīgu informāciju par Transportlīdzekļiem, tā īpašībām, drošumu, tehniskās apkopes un lietošanas noteikumiem;
5.3.4. pirms Transportlīdzekļu piegādes un nodošanas Pircējam veic to tehnisko apskati un reģistrāciju CSDD uz Pircēja vārda, kā arī veic OCTA apdrošināšanu 12 (divpadsmit) mēnešiem bez papildus samaksas;
5.3.5. veic Pircēja darbinieku, kuriem tiek nodoti lietošanā Transportlīdzekli, īsu instruktāžu par konkrētā Transportlīdzekļa ekspluatācijas noteikumiem;
5.3.6. Līguma darbības laikā nekavējoši rakstiski brīdina Pircēju par neparedzētiem apstākļiem, kādi radušies no Pārdevēja neatkarīgu iemeslu dēļ un kuru dēļ var tikt traucēta Transportlīdzekļu piegāde un Līguma izpilde;
5.4. Pārdevējam ir arī citi pienākumi saskaņā ar šo Līgumu un normatīvajiem aktiem.

6. Līguma saistību izpildes nodrošinājums
6.1. Pārdevējs ne vēlāk kā 10 (desmit) darba dienu laikā pēc Līguma spēkā stāšanās dienas iesniedz Pircējam Līguma saistību izpildes nodrošinājumu kā bankas garantiju vai apdrošināšanas polisi ___% (_____ procentu) apmērā no Līguma cenas bez PVN.
[bookmark: _Hlk70003735]Pārdevējs iesniedz Pircējam Līguma 6.1. punktā norādīto saistību izpildes nodrošinājumu kādā no šādiem veidiem:
elektroniski Līguma 12.1.2. vai 12.1.3. apakšpunktā noteiktajā kārtībā, ja bankas garantija vai apdrošināšanas polise ir parakstīta ar tās izdevēja drošu elektronisku parakstu;
Līguma 12.1.1. vai 12.1.4. apakšpunktā noteiktajā kārtībā, ja tiek iesniegts attiecīga dokumenta oriģināls papīra formā vai tā apliecinātā kopija.
Līguma saistību izpildes nodrošinājumam jābūt spēkā visā Līguma darbības laikā.
Pircējs ir tiesīgs ieturēt Līguma saistību izpildes nodrošinājumu pilnā apmērā, ja:
Pārdevējs vienpusēji izbeidz Līgumu pirms Līguma darbības termiņa beigām, izņemot Līguma 11.8.1. - 11.8.7. apakšpunktā noteiktos gadījumus, vai patvaļīgi pārtrauca Līguma saistību izpildi;
Pārdevējs nepiegādā Transportlīdzekļus Līgumā vai Pušu vienošanās noteiktajā termiņā un nokavējums pārsniedza 15 (piecpadsmit) kalendārās dienas, par ko Pircējs ir iesniedzis Pārdevējam pretenziju;
Pārdevējs piegādāja nekvalitatīvu vai citādi Līguma noteikumiem neatbilstošu Transportlīdzekli, par ko Pircējs ir iesniedzis Pārdevējam pretenziju un Neatbilstības aktu.
Ja tiek pagarināts Līguma darbības termiņš, Pārdevējs ne vēlāk, kā 10 (desmit) darba dienu laikā pirms Līguma saistību izpildes nodrošinājuma termiņa beigām iesniedz Pircējam Līguma saistību izpildes nodrošinājumu ar spēkā esošu darbības termiņu laikā periodā, par kuru pagarināts Līguma darbības termiņš.

7. Transportlīdzekļu garantija, garantijas apkopes un remonts
7.1. [bookmark: _Ref367704246]Pārdevējs garantē, ka piegādātais Transportlīdzeklis atbilst Transportlīdzekļa ražotāja noteiktajiem tehniskajiem standartiem, Līguma un tā pielikumu nosacījumiem un Latvijas Republikas spēkā esošo normatīvo aktu noteikumiem, kas attiecas uz attiecīgās kategorijas Transportlīdzekļiem.
7.2. Katra piegādātā Transportlīdzekļa garantijas laiks ir ___ (__________________)  ne mazāk kā 60 (sešdesmit) mēneši[footnoteRef:5] no Transportlīdzekļa nodošanas – pieņemšanas akta abpusējas parakstīšanas dienas vai 100 000 km nobraukumam, atkarībā no tā, kurš nosacījums iestājas pirmais. [5:  Garantijas termiņš norādams atbilstoši iepirkuma priekšmeta daļai] 

(ar grozījumiem, kas apstiprināti iepirkuma komisijas 2024.gada 10.janvāraa sēdē, protokols Nr. SIA RNP 2023/47 – 3)
7.3. Pircējs Transportlīdzekļa garantijas perioda laikā uzglabā un lieto Transportlīdzekli atbilstoši tā lietošanas instrukcijai un uzglabāšanas noteikumiem.
7.4. Garantijas periodā laikā Pārdevējs apņemas saviem spēkiem un par saviem līdzekļiem veikt piegādāto Transportlīdzekļu tehniskās apkopes un garantijas remontu.
7.5. Līguma 7.4. punktā noteikto pienākumu izpildei Pārdevējs nodrošina vismaz 1 (vienu) servisa centru Rīgas valstspilsētas administratīvajā teritorijā, kā arī diennakts (24 stundu) palīdzības dienestu 7 (septiņas) dienas nedēļā.
7.6. Pārdevējs nodrošina piegādāto Transportlīdzekļu tehniskās apkopes saskaņā ar Transportlīdzekļa ražotāja noteikto intervālu.
7.7. Pārdevējam ir pienākums veikt Transportlīdzekļu tehnisko apkopju un garantijas remonta darbus vispārpieņemtajā kvalitātē saskaņā ar Transportlīdzekļu ražotāja noteiktajām tehnoloģijām, procesiem un metodēm, ievērojot labas profesionālās prakses priekšnoteikumus. Pārdevējs nodrošina, ka, veicot tehniskās apkopes un garantijas remontdarbus, tiek pielietoti tikai kvalitatīvi materiāli un detaļas.
7.8. Ja tehnisko apkopju vai garantijas remonta darbu izpildes laikā atklājas slēpti defekti, Pārdevējs par tiem nekavējoties paziņo Pircējam un Puses vienojas par šo defektu novēršanas termiņu.
7.9. Pircējs piesaka Transportlīdzekļu tehnisko apkopju un garantijas remonta darbus, iesniedzot Pārdevējam tehnisko apkopju un garantijas remonta darbu pieteikumu (turpmāk - Pieteikums) Līguma 12.1.2. apakšpunktā noteiktajā kārtībā vai piesakot tehnisko apkopju un garantijas remonta darbus telefoniski, zvanot uz Pārdevēja tālruņa Nr. ________________. Pieteikumu iesniedz Līguma 12.2.1. apakšpunktā minētā Pircēja pilnvarotā persona (turpmāk – Pircēja pilnvarotā persona).
7.10. Pircējs Pieteikumā norāda:
Transportlīdzekļa, kuram ir jāveic tehniskās apkopes vai garantijas remonts, marku, modeli un valsts reģistrācijas numuru;
Transportlīdzeklim konstatētus defektus;
Pircēja atbildīgās personas (turpmāk – Pircēja atbildīgā persona), kura ir tiesīga pieņemt Transportlīdzekli pēc tehnisko apkopju/garantijas remonta darbu izpildes un parakstīt Transportlīdzekļa tehnisko apkopju/garantijas remonta darbu nodošanas – pieņemšanas aktu, vārdu, uzvārdu, tālruņa numuru un e-pasta adresi;
citu nepieciešamu informāciju.
7.11. Atkarībā no saņemtā Pieteikuma, pieteiktie tehnisko apkopju un garantijas remonta darbi var tikt veikti gan darba laikā, gan ārpus darba laikā, t.sk. brīvdienās un svētku dienās.
Pircējs personīgi nodrošina Transportlīdzekļa nogādāšanu Pārdevēja servisa centrā, ja minētais Transportlīdzeklis ir tādā tehniskā kārtībā, lai ar to varētu pārvietoties. Ja Transportlīdzeklis ir tādā tehniskā stāvoklī, ka ar Transportlīdzekli nav iespējams pārvietoties, Pārdevējam tehnisko apkopju/garantijas remonta veikšanai, par saviem līdzekļiem jānodrošina Transportlīdzekļa nogādāšana servisa centrā.
Transportlīdzekli Pārdevējam tehnisko apkopju/garantijas remontdarbu veikšanai nodod Pircēja pilnvarotā persona vai Pircēja darbinieks – Transportlīdzekļa vadītājs, Pieprasījuma iesniegšanas dienā, uzrādot Pārdevējam vadītāja apliecību un Transportlīdzekļa reģistrācijas apliecību. Pārdevējs pieņem Pieteikumā norādīto Transportlīdzekli ar Transportlīdzekļa nodošanas – pieņemšanas aktu, kurā norāda Pircēja Transportlīdzekļa marku un modeli, valsts reģistrācijas numuru, vizuālo stāvokli, Transportlīdzekļa pieņemšanas datumu un laiku, Pircēja pilnvarotās personas vai Transportlīdzekļa vadītāja amatu, vārdu un uzvārdu, kā arī Pārdevēja pārstāvja, kas pieņēma Transportlīdzekļi, amatu, vārdu un uzvārdu.
7.12. Pārdevējam jānodrošina Pircēja Transportlīdzekļa brīva iebraukšana apkalpošanas/remonta zonā.
7.13. Pārdevējam Pieteikumā norādītie tehnisko apkopju/garantijas remonta darbi, kuriem nav nepieciešama detaļu nomaiņa, ir jāpabeidz ne vēlāk kā 3 (trīs) darba kalendāro dienu laikā pēc Transportlīdzekļa nogādāšanas servisa centrā un Transportlīdzekļa nodošanas - pieņemšanas akta abpusējas parakstīšanas (Līguma 7.13. punkts).
Transportlīdzekļa garantijas remontu ar detaļu nomaiņu Pārdevējs veic ne ilgāk kā 7 (septiņu) kalendāro dienu laikā pēc Transportlīdzekļa nogādāšanas servisa centrā un Transportlīdzekļa nodošanas - pieņemšanas akta abpusējas parakstīšanas. Ja objektīvu un pamatotu iemeslu dēļ garantijas remontu ar detaļu nomaiņu izpildes termiņš pārsniedz šajā punktā noteikto termiņu, Puses savstarpēji vienojas par citu šo darbu izpildes termiņu.
Par katra Transportlīdzekļa tehnisko apkopju/garantijas remonta darbu izpildi un nodošanu – pieņemšanu Pārdevējs sagatavo Transportlīdzekļa tehnisko apkopju/garantijas remontdarbu nodošanas - pieņemšanas aktu, ko paraksta Pārdevēja pilnvarotā persona vai tā nozīmētais pārstāvis un Pieprasījuma minētā vai cita Pircēja nozīmētā atbildīgā persona. Transportlīdzekļa tehnisko apkopju/garantijas remonta darbi uzskatāmi par izpildītiem un Pircēja pieņemtajiem ar Transportlīdzekļa tehnisko apkopju/garantijas remonta darbu nodošanas - pieņemšanas akta abpusējas parakstīšanas brīdi.
Līguma 7.17. punktā minētajā Transportlīdzekļa tehnisko apkopju/garantijas remonta darbu nodošanas - pieņemšanas aktā jānorāda:
Pārdevēja Transportlīdzekļa pieņemšanas tehniskajām apkopēm/garantijas remontam datums un laiks;
Pircēja Transportlīdzekļa tehnisko apkopju/garantijas remonta darbu pieņemšanas datums un laiks;
Transportlīdzekļa marka, modelis un valsts reģistrācijas numurs;
Transportlīdzekļa odometra rādījums;
degvielas atlikums;
vizuālie defekti;
norāde uz to, ka Transportlīdzeklis tiek nodots labā tehniskajā stāvoklī;
izpildītie tehnisko apkopju/garantijas remonta darbi, izlietotās rezerves daļas un materiāli.
Pircējs pārbauda un izvērtē Pārdevēja izpildītos Transportlīdzekļa tehnisko apkopju/garantijas remonta darbus un, ja darbi izpildīti kvalitatīvi un atbilstoši Līguma noteikumiem, pieņem tehnisko apkopju/garantijas remonta darbus un paraksta Transportlīdzekļa tehnisko apkopju/garantijas remonta darbu nodošanas – pieņemšanas aktu.
Ja Pircējs konstatē, ka tehnisko apkopju/garantijas remonta darbi izpildīti nekvalitatīvi un neatbilstoši Līguma noteikumiem, Pircējs atsaka tehnisko apkopju/garantijas remonta darbu pieņemšanu un Transportlīdzekļa tehnisko apkopju/garantijas remonta darbu nodošanas – pieņemšanas akta parakstīšanu un iesniedz Pārdevējam Līguma 12.1.2. apakšpunktā noteiktajā kārtībā tehnisko apkopju/garantijas remonta darbu neatbilstības aktu.
Līguma 7.20. punktā noteiktajā gadījumā Pārdevējs ne vēlāk kā 5 (piecu) darba dienu laikā pēc tehnisko apkopju/garantijas remonta darbu neatbilstības akta saņemšanas no Pircēja, par saviem līdzekļiem novērš aktā norādītos darbu neatbilstības (defektus un trūkumus). Pēc Pārdevēja tehnisko apkopju/garantijas remonta darbu neatbilstību (defektu un trūkumu) novēršanas tiek veikta atkārtota tehnisko apkopju/garantijas remonta darbu pieņemšana šajā Līguma sadaļā noteiktajā kārtībā.
Transportlīdzekļa tehnisko apkopju/garantijas remonta darbu nodošanas – pieņemšanas akta parakstīšana neatbrīvo Pārdevēju no atbildības par darbu neatbilstībām, kas atklājas pēc Pircēja tehnisko apkopju/garantijas remonta darbu pieņemšanas.
Gadījumā, ja Pircējs konstatē Pakalpojuma izpildes laikā Transportlīdzeklim nodarītos bojājumus, kuru rašanās nav vainojams Pircējs, Pircējs konstatētos bojājumus ieraksta Transportlīdzekļa tehnisko apkopju/garantijas remonta darbu nodošanas - pieņemšanas aktā. Šajā gadījumā Pārdevējam par saviem līdzekļiem ir jānovērš konstatētie bojājumi ne vēlāk kā 5 (piecu) darba dienu laikā no ieraksta par Transportlīdzekļa bojājumiem izdarīšanas Transportlīdzekļa tehnisko apkopju/garantijas remonta darbu nodošanas – pieņemšanas aktā vai jāatlīdzina Pircējam zaudējumi saistībā ar konstatētiem bojājumiem nē vēlāk kā 15 (piecpadsmit) darba dienu laikā pēc rēķina par zaudējumu atlīdzināšanu saņemšanas no Pircēja.
Pārdevējs pēc Transportlīdzekļa pieņemšanas tehniskajām apkopēm/garantijas remontam no Pircēja ar Transportlīdzekļa nodošanas–pieņemšanas aktu (Līguma 7.13. punkts) ir mantiski atbildīgs par Transportlīdzekļa saglabāšanu un tā tehnisko stāvokli līdz tā nodošanas brīdim Pircējam ar Transportlīdzekļa tehnisko apkopju/garantijas remonta darbu nodošanas – pieņemšanas aktu (Līguma 7.17. punkts).

8. Pušu atbildība
8.1. [bookmark: _Ref367774249]Puses Līgumā un normatīvajos aktos noteiktajā kārtībā savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā.
8.2. Puses normatīvajos aktos noteiktajā kārtībā atbild par trešajām personām nodarītajiem zaudējumiem, ja tie radušies Puses vai tās darbinieku darbības vai bezdarbības rezultātā.
8.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
8.4. Ja Pircējs neievēro Līgumā noteikto piegādāto Transportlīdzekļu apmaksas termiņu atbilstoši Līguma nosacījumiem, Pārdevējam ir tiesības pieprasīt Pircējam maksāt līgumsodu 0,1% (viena desmitā daļa procenta) apmērā no termiņā nesamaksātās summas par katru nokavēto maksājuma dienu. Pircējs līgumsodu samaksā 10 (desmit) darba dienu laikā no rēķina par līgumsodu saņemšanas no Pārdevēja.
8.5. Ja Pārdevējs nepiegādā Transportlīdzekļus Līgumā noteiktajā termiņā, Pircējam ir tiesības pieprasīt Pārdevējam maksāt līgumsodu 0,1% (viena desmitā daļa procenta) apmērā no savlaicīgi nepiegādāto Transportlīdzekļu/Transportlīdzekļa cenas bez PVN par katru kavējuma dienu. Pārdevējs tiek atbrīvots no šajā Līguma punktā noteiktā līgumsoda samaksas, ja tiek pierādīts, ka Transportlīdzekļu/Transportlīdzekļa piegāde Līguma noteiktajā termiņā nav iespējama Transportlīdzekļu/ Transportlīdzekļa ražotāja rīcības dēļ, ja ražotais nav izgatavojis un/vai nav piegādājis Transportlīdzekļus/Transportlīdzekli Pārdevējam termiņā, kas ir noteikts starp Pārdevēju un ražotāju noslēgtajā darījumā. Par šī apstākļa pierādījumu tiek uzskatāma Transportlīdzekļu/Transportlīdzekļa ražotāja izsniegtā izziņa, vēstule vai līdzvērtīgs dokuments par ražotāja Transportlīdzekļu/Transportlīdzekli izgatavošanas un/vai piegādes nokavējuma pamatojumu.
8.6. Ja Pārdevējs Līgumā noteiktajā termiņā nav novērsis Pircēja iesniegtajā pretenzijā vai Transportlīdzekļa neatbilstības aktā konstatētos Transportlīdzekļa neatbilstības (defektus un trūkumus), vai neapmaina nekvalitatīvu Līgumam neatbilstošu Transportlīdzekli pret kvalitatīvo un Līgumam atbilstošo, Pircējam ir tiesības pieprasīt Pārdevējam maksāt līgumsodu 0,1% (viena desmitā daļa procenta) apmērā no konkrētā Transportlīdzekļa cenas par katru kavējuma dienu.
8.7. Ja Pārdevējs nav izpildījis Pircēja Līgumā noteiktajā kārtībā pieteiktos Transportlīdzekļa tehnisko apkopju/garantijas remonta darbus Līgumā vai Pušu vienošanās noteiktajā termiņā, Pircējam ir tiesības pieprasīt Pārdevējam maksāt līgumsodu 20,00 EUR (divdesmit euro) apmērā par katru kavējuma dienu.
8.8. Ja Pārdevējs nav iesniedzis Pircējam Līguma saistību izpildes nodrošinājumu Līgumā 6. sadaļā noteiktajā kārtībā un terminā, Pircējam ir tiesības pieprasīt Pārdevējam maksāt līgumsodu 10,00 EUR (desmit euro) apmērā par katru kavējuma dienu.
8.9. Līguma 8.5. – 8.8. noteikto līgumsodu Pārdevējs samaksā 10 (desmit) darba dienu laikā no rēķina par līgumsodu saņemšanas no Pircēja.
8.10. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
8.11. Pircējam ir tiesības ieskaita kārtībā samazināt par Preci maksājamo naudas summu tādā apmērā, kāda ir Līguma noteiktajā kārtībā aprēķinātā līgumsoda summa Pārdevējam.
8.12. Pēc līgumsoda maksātāja Puses rakstiskā lūguma līgumsoda prasītāja Puse var samazināt maksājamo līgumsodu, ievērojot samērīguma principus, kā arī Līguma saistību neizpildes vai nepienācīgas izpildes sekas, iemeslus un apstākļus.
8.13. Līgumsoda samaksa neatbrīvo Puses no saistību izpildes.

9. Nepārvarama vara
9.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
9.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, epidēmijas, valsts un pašvaldību institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
9.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvarama vara, ja Puse ne vēlāk par 3 (trīs) darba dienām no nepārvaramas varas iestāšanās dienas rakstiski paziņo otrai Pusei par neiespējamību pildīt savas saistības nepārvaramas varas dēļ.
9.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 9.3. punkta nosacījumus.
9.5. Ja nepārvaramas varas dēļ Līguma izpilde aizkavējas ilgāk par 30 (trīsdesmit) kalendārajām dienām, katra Puse ir tiesīga vienpusēji izbeigt Līgumu, par to rakstiskā veidā brīdinot otru Pusi.
9.6. Ja Līgums tiek atcelts nepārvaramas varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus, kas Pusēm rodas nepārvaramas varas dēļ.

10. Personu datu aizsardzības un konfidencialitātes noteikumi
10.1 Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi, ievērojot datu minimizēšanas principu.
10.2 Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.
10.3 Pēc Pircēja pieprasījuma Pārdevējam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Līgumā noteiktos pienākumus.
10.4 Pusēm ir pienākums ievērot tiesību aktu prasības personas datu aizsardzības jomā.
10.5 Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Pircēja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
10.6 Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes laikā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
10.7 Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.
10.8 Pārdevējs nodrošina informācijas konfidencialitātes noteikumu izpildi arī no jebkuru trešo personu puses, ko Pārdevējs piesaistījis Līguma izpildē.
10.9 Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu Līgumā un normatīvajos aktos noteikto personu datu aizsardzības un konfidencialitātes noteikumu neievērošanas dēļ.

11. Līguma izpildes termiņš, grozījumi un Līguma izbeigšana
11.1 Līgums stājas spēkā ar Pušu tā parakstīšanas brīdi.
11.2 Līguma ir spēkā ___ (______________)[footnoteRef:6] mēnešus vai līdz Līguma cenas apguvei. [6:  Līguma darbības termiņš tiek noteikts atbilstoši iepirkuma priekšmeta daļai] 

11.3 Jebkuri grozījumi un papildinājumi Līgumam, ir spēkā tikai tad, ja tie izdarīti rakstiskā veidā un tos parakstījušas abas Puses.
11.4 Līguma grozījumi ir pieļaujami:
11.4.1 ja tie nemaina Līguma vispārējo raksturu;
11.4.2 ja tie atbilst Publisko iepirkumu likuma 61. panta nosacījumiem.
11.5 Puses var izbeigt Līgumu pirms Līguma termiņa beigām, Pusēm savstarpēji rakstiskā veidā vienojoties.
11.6 Pircējam ir tiesības vienpusēji izbeigt Līgumu bez Pārdevēja piekrišanas, jebkurā no šādiem gadījumiem:
11.6.1 Pārdevējs nepiegādāja Transportlīdzekļus Līgumā vai Pušu vienošanās noteiktajā termiņā, un piegādes nokavējums pārsniedza 21 (divdesmit vienu) kalendāro dienu;
11.6.2 Pārdevējs vismaz 2 (divas) reizes nav veicis Transportlīdzekļa neatbilstību (defektu un trūkumu) novēršanu Līgumā vai Pušu vienošanās noteiktajā termiņā, par ko Pircējs iesniedza Pārdevējam vismaz 2 (divas) pretenzijas;
11.6.3 Līgumam (t.sk. Tehniskajai specifikācijai) atbilstošu Transportlīdzekļu piegāde nav iespējama, jo Transportlīdzekļi vairs netiek ražoti, nav pieejami tirgū un to nav iespējams aizstāt ar ekvivalentajiem vai labākajiem Transportlīdzekļiem.
11.6.4 Pārdevējs Līguma 6. sadaļā noteiktajā kārtībā un termiņā neiesniedz vai laicīgi nepagarina Līguma saistību izpildes nodrošinājumu, un nokavējums pārsniedza 10 (desmit) kalendārās dienas;
11.6.5 Pārdevēja saimnieciskā darbība ir apturēta vai izbeigta;
11.6.6 uzsākta Pārdevēja likvidācija;
11.6.7 ierosināta Pārdevēja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
11.6.8 Pārdevējs apzināti Pircējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
11.6.9 Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
11.6.10 ir iestājušies nepārvaramas varas apstākļi.
11.7 Pārdevējam ir tiesības vienpusēji izbeigt Līgumu bez Pircēja piekrišanas jebkurā no šādiem gadījumiem:
11.7.1 ja Pircējs vismaz 2 (divas) reizes nav ievērojos Līgumā noteikto Preces apmaksas termiņu, par ko Pārdevējas ir iesniedzis Pircējam vismaz 2 (divas) pretenzijas;
11.7.2 Pircēja saimnieciskā darbība ir apturēta vai izbeigta;
11.7.3 uzsākta Pircēja likvidācija;
11.7.4 ierosināta Pircēja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
11.7.5 Pircējs apzināti Pārdevējam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
11.7.6 Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
11.7.7 Ir iestājušies nepārvaramas varas apstākļi.
11.8 Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 12.3. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
11.9 Līguma termiņam beidzoties vai Līguma pirmstermiņa izbeigšanas gadījumā, Puses papildus saskaņotajā laikā pēc Līguma darbības termiņa beigām vai pēc Līguma izbeigšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības saistībā ar līgumattiecību izbeigšanos.

12. Pušu saziņa un korespondence, pilnvarotās personas
12.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās un tml., viena Puse iesniedz otrai Pusei kāda no šādiem veidiem:
12.1.1. nododot personīgi Līguma 12.2.1, 12.2.2. apakšpunktā norādītajai otras Puses pilnvarotajai personai;
12.1.2. nosūtot elektroniski uz otras Puses pilnvarotās personas Līgumā 12.2.1, 12.2.2. apakšpunktā norādīto e-pasta adresi;
12.1.3. nosūtot elektroniski uz otras Puses Līgumā norādīto e-pasta adresi;
12.1.4. nosūtot ar pasta sūtījumu uz otras Puses Līgumā norādīto juridisko adresi.
12.2. Puses vienojas, ka ar Līguma izpildi saistītos jautājumus, tajā skaitā, bet ne tikai: sagatavo, paraksta, iesniedz, saņem un izskata visus ar Līguma izpildi saistītos dokumentus, iesniegumus, pretenzijas, pieprasījumus, brīdinājumus, aktus, paziņojumus un informāciju; lemj par Līgumā noteikto saistību izpildes termiņu pagarināšanu; iesniedz, saņem, saskaņo un nodod apmaksai rēķinus; veic Līguma izpildes uzraudzību un kvalitātes kontroli u.c., risinās šādas Pušu pilnvarotās personas:
12.2.1. no Pircēja puses:
__________________________________________, tel. Nr. _________________, e-pasta adrese: ____________________;
12.2.2. no Pārdevēja puses:
__________________________________________, tel. Nr. _________________, e-pasta adrese: ____________________.
12.3. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c.) uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm, no pirmdienas līdz ceturtdienai no plkst. 8.30 līdz plkst. 17.15, un piektdienā no plkst. 8.30 līdz plkst. 16.00.

13. Korupcijas un interešu konflikta riska novēršanas un trauksmes celšanas kārtība
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz e-pasta adresi trauksme@riga.lv.

14. Nobeiguma noteikumi
14.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas vispārējās jurisdikcijas tiesā pēc piekritības, saskaņā ar Latvijas Republikas likumdošanu.
14.2. Puses rakstiskā veidā paziņo viena otrai:
14.2.1. par izmaiņām Līgumā norādītajās Pušu pilnvarotajās/atbildīgajās personās;
14.2.2. par Puses firmas (nosaukuma) maiņu;
14.2.3. par Puses juridiskā statusa maiņu;
14.2.4. par Puses juridiskās adreses maiņu;
14.2.5. par Puses korespondences adreses maiņu;
14.2.6. par jebkura Līgumā norādītā tālruņa numura vai elektroniskā pasta adreses maiņu;
14.2.7. par Puses likvidācijas vai reorganizācijas uzsākšanu;
14.2.8. par Puses saimnieciskās darbības apturēšanu;
14.2.9. par Puses saimnieciskās darbības izbeigšanu;
14.2.10. par Puses tiesiskās aizsardzības procesa lietas ierosināšanu;
14.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
14.2.12. par Puses maksātnespējas procesa lietas ierosināšanu.
14.3. Paziņojumu par Līguma 14.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
14.4. Paziņojums iesniedzams kādā no Līgumā 12.1. punkta apakšpunktos noteiktajiem informācijas un dokumentu iesniegšanas veidiem, nepieciešamības gadījumā pievienojot attiecīgo izmaiņu apstiprinošus dokumentus.
14.5. Līguma 14.2. punktā paredzētās izmaiņas, kas skar Līguma nosacījumus, kuras viena Puse ir pieteikusi otrai Pusei ievērojot šīs Līguma nodaļas noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 12.1. punktā noteiktajā kārtībā ir akceptējusi kāda no Līguma 14.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
14.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
14.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
14.8. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
14.9. Līgums ir sagatavots latviešu valodā, parakstīts elektroniski un satur:
14.9.1. Līguma pamattekstu;
14.9.2. Līguma 1. pielikumu “Tehniskā specifikācija/Tehniskais piedāvājums”;
14.9.3. Līguma 2. pielikumu “Finanšu piedāvājums”.

15. Pušu rekvizīti un paraksti:

	Pircējs:
	Pārdevējs:[footnoteRef:7] [7:  Līgumu paraksta arī persona, uz kuras finansiālajām spējām Pretendents balstās un kura būs solidāri atbildīga par šī līguma izpildi.] 


	SIA “Rīgas namu pārvaldnieks”
Juridiskā adrese: 
Aleksandra Čaka iela 42, Rīga, LV-1011
e-pasta adrese: _____________________
Reģ. Nr. 40103362321
Bankas rekvizīti: _____________________
Kods: _____________________
Konts: _____________________

_____________________/
_____________________/
	___ “_______________”
Juridiskā adrese: 
_____________________
e-pasts: _____________________
Reģ. Nr.: _____________________
Bankas rekvizīti: _____________________
Kods: _____________________
Konts: _____________________

_____________________/
_____________________/




LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGU

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
1 no 12
12 no 12
